২৬ ফেব্রুয়ারিই শেষ হচ্ছে মহাকুম্ভ? দিনক্ষণ জানিয়ে দিলেন প্রয়াগরাজের জেলাশাসক

প্রয়াগরাজ: মহাকুম্ভের (Mahakumbh 2025) সময়সীমা কি বৃদ্ধি করা হচ্ছে, আপাতত সেই প্রশ্নই মানুষের মনের মধ্যে ঘোরাফেরা করছিল। কিন্তু সব জল্পনার অবসান ঘটিয়ে প্রয়াগরাজের (Prayagraj) জেলাশাসক রবীন্দ্র মন্দার (District Magistrate Rabindra Mandar) জানিয়ে দিলেন, মহাকুম্ভ তিথি মেনেই আয়োজন করা হয়েছিল। তাই ২৬ ফেব্রুয়ারি শেষ হচ্ছে মহাকুম্ভ। দিন পরিবর্তনের কোনও সম্ভাবনা নেই।‘

উল্লেখ্য, গত ১৩ জানুয়ারি থেকে শুরু হয়েছে মহাকুম্ভ। লাখো লাখো মানুষের জমায়েত হয়েছে। ভিড়ের কারণে মহাকুম্ভে পৌঁছতে পারেনি বহু মানুষ। তাঁদের সুযোগ করে দেওয়ার জন্য কুম্ভের সময়সীমা বৃদ্ধির দাবি তুলেছিলেন উত্তরপ্রদেশের (Uttarpradesh) সমাজবাদী পার্টি সাংসদ অখিলেশ যাদব (Samajwadi Party MP Akhilesh Yadav) সহ বিভিন্ন পক্ষ। তার মধ্যেই জল্পনা শুরু হয় যখন পুলিশের ডিউটির মেয়াদ বৃদ্ধি করার নির্দেশিকা জারি হয়। তখনই মনে করা হচ্ছিল, হয়তো মহাকুম্ভের সময়সীমা বাড়তে পারে।

কিন্তু জল্পনা খারিজ করে দিল প্রশাসন। জেলাশাসক জানিয়েছে, মুখ্যমন্ত্রী যোগী আদিত্যনাথের (Chief Minister Yogi Adityanath) নির্দেশে পুণ্যার্থীদের সব রকম সুযোগ-সুবিধা নিশ্চিত করেছে প্রশাসন। মেলার সময়সীমা বৃদ্ধি নিয়ে সরকার বা জেলা প্রশাসনের তরফে কোনও প্রস্তাব রাখা হয়নি। এই ধরনের ভুয়ো তথ্য না ছড়ানোর অনুরোধ রেখেছেন তিনি। একইসঙ্গে আগামী দিনে কুম্ভে পুণ্যার্থীদের সুবিধার জন্য সব রকম ব্যবস্থা রাখার আশ্বাসও দিয়েছেন।

আরও পড়ুন: নিষিদ্ধ গুটখা ও পানমশলা! বিরাট পদক্ষেপ নিল রাজ্য সরকার

অভিযোগ উঠেছে, ভিড়ের কারণে এলাহাবাদ স্টেশন (Allahabad Station) বন্ধ রাখা হয়েছে। সেই অভিযোগ উড়িয়ে মন্দার বলেন, ‘‘ভিড়ের দিনে দারাগঞ্জে প্রয়াগরাজ সঙ্গম স্টেশন নিয়মমাফিকই বন্ধ রাখা হয়েছিল। এই স্টেশনটি মেলার খুব কাছে রয়েছে। ভিড় নিয়ন্ত্রণের জন্যই এই পদক্ষেপ নেওয়া হয়েছে।